|  |
| --- |
| **Referat fra FAU-møte torsdag 24.11.2016 Sted: Personalrommet på Skjønnhaug skole** Til stede: Farrukh Ahmed 1a, Camilla Myrvoll-Larsen 1a, Tove Haugland Udon 1b, Yemane Mesghina 1b, Per Jørgen Gulbransen 2b, Omar Shukri Abdullahi 3a, Rita Vigdis Hansen 4a, Kowther Mohamoud 4b, Ahmet Akdas 4b, Ranveig Flåten 5a, Carolina Marin 5a, Kathrine Bjune 6a, Mette Haug Stensen 6a, Anja Polden 7a, avtroppende rektor Ellen Johanne Sundby, påtroppende fungerende rektor Bente Holt Blaker  **1.Innkalling/godkjenning av referat/valg av referent**  Godkjent. Ranveig refererer.  **2. Informasjon om FAU og vår rolle**  Informasjon til nye FAU-representanter. Vi har et dokument, en «håndbok i FAU», som ble delt ut til alle.  **3. Informasjon fra skolen**   1. Strategisk plan:   Punkter fra treårsplan fortsettes:   * læringspartnere * lesestrategier i alle fag og på alle trinn * standarden «den gode time» * faggrupper og fagledere i lesing og regning * oppfølging av resultater * kollegaobservasjoner for å lære av hverandre * elever fra 7. trinn er trivselsledere * Nytt punkt i år: mer fokus på AKS, med læringsstøttende aktiviteter.  1. Nasjonale prøver   Skolen legger vekt på at nasjonale prøver er et viktig kartleggingsverktøy for lærerne. Skjønnhaug er fornøyd med årets resultater, vi er over landsgjennomsnittet både i regning, lesing og engelsk. Elever med spesialundervisning kan være fritatt fra nasjonale prøver, men de har i så fall egen opplæringsplan.   1. Skolens eksterne samarbeidsaktører  * Skjønnhaug samarbeider med felt-team fra barnevernet, som jobber forebyggende. De er med 5. og 6. trinn, både i klassen og sosialt, i samarbeid med Lindebergklubben. De veileder også lærerne. * SKU-prosjektet har gitt oss midler til ekstra inspeksjon ute, samt en ekstra lærer uten kontaktlæreransvar, som hjelper der det trengs.   **4. Valg av leder og nestleder**  Leder: Mette Nestleder: Farrukh Kasserer: RanveigRepresentant til driftsstyret: Mette og Farrukh Representant til skolemiljøutvalget: Carolina  **5. Ny møteplan 2016 – 2017**  Vi møtes den siste torsdagen i hver måned, kl 18. Dersom dette skulle kollidere med ferie eller helligdag, så framskyndes møtet til torsdagen før.  **6. Vennegrupper på skolen**  Forslag om at skolen organiserer vennegrupper, som så følges opp av foreldre. Dette ble diskutert uten noen endelig konklusjon, annet enn at skolen stiller seg positive til å sette sammen grupper dersom vi skulle ønske dette.  Tanken med vennegrupper er at skolen setter sammen f.eks fire og fire elever som lærerne tenker kan passe sammen. Deretter går det på omgang blant foreldrene å samle vennegruppa etter skoletid, enten hjemme, ute, eller ved å låne lokaler på skolen. FAU mener dette absolutt kan være et bra tiltak hvis det fungerer, men vi er redd det kan falle uheldig ut dersom vi ikke får alle foreldre til å følge opp. Dette er et konsept som er avhengig av at alle foreldre er med.  Som alternativer til vennegrupper ble det oppfordret til å arrangere klassefester. Det er lettere å gjennomføre enn vennegrupper, men vennegrupper ville være å foretrekke hvis målet er å knytte nye sosiale bånd.  **7. 17.mai arrangementet og arbeidsfordeling mellom 1.trinn og 5.trinn**  Det har hittil vært 5. trinns foreldre som har hatt ansvaret for skolens 17. mai-arrangement, men det har vært i overkant mye jobb for ett trinns foreldre. FAU har derfor kommet fram til at jobben bør fordeles mellom to trinn. Vi har valgt å be 1. trinns foreldre bistå med kafeen, mens 5. trinns foreldre beholder ansvaret for lekene. 1. trinn ble valgt fordi det oftest er trinnet med flest barn, og fordi 1. trinns foreldre erfaringsmessig er de som er flinkest til å stille opp på skolens arrangementer forøvrig. Dette ble diskutert og vedtatt på et FAU-møte før sommeren. Vi har informert 1. trinns foreldre på foreldremøtet nå i høst. I etterkant av dette så har FAU mottatt en epost fra en forelder i 1. trinn, med bekymring om hvorvidt dette var et gjennomtenkt valg. Saken ble diskutert, og vi kom fram til at vi beholder beslutningen om å be 1. trinns foreldre hjelpe med kafeen, men det presiseres at det fortsatt er 5. trinn som har hovedansvaret for arrangementet. Ansvaret til 1. trinns foreldre begrenses til å ta med kake/mat, samt å bemanne kafeen på dagen.  **8. Utlysning av rektorstillingen**  FAU har blitt bedt om innspill til utlysning av rektorstillingen, dette var tema for ekstraordinært FAU-møte 10. november. I tillegg skal Mette være med på intervjuene av søkerne.  **9. Natteravngruppa på Skjønnhaug/Lindeberg vaktliste**  Skjønnhaug og Lindeberg skoler samarbeider om en natteravngruppe. Info på: facebook.com/Lindebergnatteravner  Lindeberg og Skjønnhaug har ansvaret for å fylle vaktlistene for hver sine fredager, minst tre voksne hver gang. Foreldrerepresentantene for 5., 6. og 7. trinn får ansvaret for å finne frivillige som kan stille som natteravner på Skjønnhaugs fredager.  Vaktlista for våren 2017 er:  24.2: Lindeberg 3.3: 6. trinn 10.3: 7. trinn 17.3: Lindeberg 24.3: 5. trinn 31.3: Lindeberg 7.4: 6. trinn 21.4: 7. trinn 28.4: Lindeberg 5.5: 5. trinn 12.5: Lindeberg 19.5: 6. trinn 26.5: Lindeberg 2.6: 7. trinn 9.6: Lindeberg  **10. Søknad fra elevrådet**  Elevrådet har søkt om midler til en vennebenk. En vennebenk er en benk i skolegården hvor barn kan sette seg hvis de ikke har noen å leke med, så skal de andre komme og ta kontakt. Aktivitetsskolen har vennebenk, visstnok med suksess.  Vi er positive til å støtte en vennebenk, men i første omgang spiller vi ballen tilbake til elevrådet og ber dem undersøke konkret hvilken benk de vil ha, og prisen på den.  **11. Nye komiteer november 2016 – november 2017**  For å unngå stor belastning på enkelte representanter, ønsker Skjønnhaug FAU at foreldrene deles i komitèer som har ansvaret for de ulike aktivitetene vi arrangerer i løpet av skoleåret. Alle valgte FAU-representanter, både tilstedeværende og ikke tilstedeværende på dette møtet, er derfor fordelt i komiteer. Dette betyr ikke at de enkelte foreldrene skal gjøre alt, men de er ansvarlige for at arrangementet de står oppført på blir gjennomført.   1. Lindebergsøndag: Per Jørgen, Kjetil, Ahmet 2. Luseaksjon: Tove, Maria, Turid 3. Bruktmarked: Omar, Rita Vigdis, Ayan 4. 17.mai: Alltid 5.trinn + 1.trinn: Farrukh, Camilla, Tove, Yemane, Kowther, Ranveig, Carolina 5. Temakveld: Katrine U, Kathrine B, Memis, Anja 6. Åpen kveld: Camilla, Manishka, Abera, Ranveig 7. Trafikk: Per Jørgen, Rita Vigdis, Frank 8. Natteravner: Kowther, Kathrine Bjune, Anja, Bente Lill   **12. Eventuelt**  Ingen saker.  **Neste møter:** 26. januar, 16. februar |
|  |
|  |